9. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 91 της 20 Ιουν./1 Φεβρ. 1956 Περί απαλλαγής προσθέτων τελών κλπ. των πάσης φύσεως οφειλών ημερησίων εφημερίδων προς τους Οργανισμούς Κοιν. Ασφαλίσεως κλπ. Άρθρον μόνον.-Εκ πάσης πηγής οφειλαί των ημερησίων εφημερίδων προς τους Οργανισμούς Κοινωνικής Ασφαλίσεως, Οργανισμόν Απασχολήσεως Ασφαλίσεως Ανεργείας (ΟΑΑΑ) και Οργανισμόν Εργατικής Κατοικίας (Ο.Ε.Κ.), εκ καθυστερουμένων μέχρι 31.12.1955 ασφαλιστικών εισφορών, απαλλάσσονται των προσθέτων τελών, αναπροσαρμογής του άρθρ. 4 του Α.Ν. 1022/1946 και πάσης άλλης επιβαρύνσεως εφ' όσον καταβληθούν εντόκως εις 60 μηνιαίας δόσεις της πρώτης καταβλητέας εντός του μηνός Απριλίου 1956. 